1. Иран: случаят на Роксана Сабери
Laima Liucija Andrikien
(EN) Г-жо председател, предлагам думите "ирански власти" в началото на параграф 3 да бъдат заменени с "Апелативния съд на заседанието си от 12 май". Така параграф 3 ще гласи: "Настоятелно призовава Апелативния съд на заседанието си от 12 май да освободи незабавно и безусловно Роксана Сабери, ...".
Marios Matsakis
Г-жо председател, след като това съвместно предложение за резолюция беше съгласувано и представено, дойдоха вести за още една позорна брутална сцена на пребиване с камъни на гражданин в Иран.
Затова счетохме, че е уместно да добавим към параграф 7 следното: "в този контекст настоява властите на Ислямска република Иран спешно да отменят практиката на пребиване с камъни; осъжда остро неотдавнашната екзекуция на Vali Azad, и изразява сериозна загриженост относно предстоящата екзекуция на Mohammad Ali Navid Khamami и Ashraf Kalhori;". Разбирам, че това е посрещнато с одобрение от представителите на другите групи.
